BBIK รายได้ขาย-บริการพุ่ง! ดันกำไร Q2 โตทะลัก 82% แตะ 32 ล้าน  
BBIK รายได้ขาย-บริการพุ่ง! ดันกำไรไตรมาส 2/65 โตทะลัก 82% แตะ 32 ล้าน  จากปีก่อน 17 ล้าน ดันงวด 6 เดือนแรกปี 2565 ทะลุ 60 ล้านบาท โต 100% จากช่วงเดียวกันปีก่อน 30 ล้าน
BBIK รายได้ขาย-บริการพุ่ง! ดันกำไรไตรมาส 2/65 โตทะลัก 82% แตะ 32 ล้าน จากปีก่อน 17 ล้าน ดันงวด 6 เดือนแรกปี 2565 ทะลุ 60 ล้านบาท โต 100%
11 ส.ค. 2565

บริษัท บลูบิค กรุ๊ป จำกัด (มหาชน) หรือ BBIK รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

โดยผลประกอบเพิ่มขึ้นเนื่องจากสำหรับงวด 3 เดือนสิ้นสุดวันที่ 30 มิถุนายน 2565 รายได้ขายและบริการรวมของกลุ่มบริษัทฯ อยู่ที่ 131.85 ล้านบาท เพิ่มขึ้นจากงวดเดียวกันของปีก่อนหน้าจำนวน 54.70 ล้านบาท หรือคิดเป็นร้อยละ 70.90  เทียบช่วงเดียวกันของปีก่อน โดยเป็นการเติบโตในทุกกลุ่มธุรกิจโดยเฉพาะธุรกิจธุรกิจการจัดการข้อมูลขนาดใหญ่และการวิเคราะห์ข้อมูลชั้นสูงด้วยปัญญาประดิษฐ์ (Big data, advancedanalytics and artificial intelligence; AI) ที่ได้มีการส่งมอบงานโครงการใหญ่ รวมถึงธุรกิจธุรกิจการบริหารโครงการเชิงยุทธศาสตร์ (Strategic PMO; PMO)
ทั้งนี้ส่งผลให้ไตรมาส 2 ปี 2565 กำไรสุทธิของกลุ่มบริษัทฯ 32.94 ล้านบาท เพิ่มขึ้นร้อยละ 85.88 จากกำไรสุทธิงวดเดียวกันของปีก่อนหน้า จากการเติบโตของรายได้ในอัตราที่สูง ประกอบกับการเพิ่มขึ้นในส่วนแบ่งกำไรจากกิจการร่วมค้า บริษัท ออร์บิท ดิจิทัล จำกัด รวมถึงการได้รับสิทธิประโยชน์ทางภาษีจาก BOI สำหรับกลุ่มบริษัทฯ ในไตรมาสที่ผ่านมา